รู้สึกศรีษะเบาๆปวดหัวไม่ค่อยมีแรง
สวัสดีค่ะ งาน,อาการปวดหัว รู้สึกศีรษะเบาๆ หรือหมายถึงอาการมึนหัว อาจเกิดได้จากสาเหตุ ได้แก่- ร่างกายขาดน้ำ เช่น ดื่มน้ำน้อย ท้องเสีย อาเจียน เสียเหงื่อมาก- มีภาวะโลหิตจาง ทำให้มึนหัว ไม่ค่อยมีแรงได้ แต่มักไม่ได้ทำให้ปวดหัว- การเป็นไข้ติดเชื้อโรคต่างๆ เช่น ไข้หวัด ไซนัสอักเสบ หูชั้นกลางอักเสบ ไข้เลือดออก รวมถึงโควิด 19 เป็นต้น- การใช้สายตามากไป การจ้องโทรศัพท์มือถือและคอมพิวเตอร์มากไป เป็นต้น- การดื่มคาเฟอีน หรือขาดคาเฟอีนในผุ้ที่ดื่มเป็นประจำ การดื่มแอลกอฮอล์มากไป- โรคทางสมอง เช่น หลอดเลือดในสมองโป่งพอง เนื้องอกในสมอง เป็นต้น- การนอนไม่หลับ- มีความเครียด วิตกกังวลหากอาการปวดหัว มึนหัวเพิ่งเกิดขึ้น ไม่ได้ปวดเรื้อรัง หรือเป็นๆ หายๆ มาก่อน ก็ให้สังเกตอาการไปก่อนได้ในเบื้องต้น ก็ควรดื่มน้ำเปล่าๆ มาก งดการดื่มเครื่องดื่มที่มีคาเฟอีนต่างๆ และแอลกอฮอล์ นอนหลับพักผ่อนให้เพียงพอ ไม่ใช้สายตาจ้องโทรศัพท์มือถือและคอมพิวเตอร์มากไป เป็นต้น และอาจทานยาแก้ปวด เช่น พาราเซตามอล เป็นต้นหากอาการไม่ดีขึ้น หรือมีอาการผิดปกติทางร่างกายอื่นๆ เพิ่มเติม เช่น มีไข้ ก็ควรไปพบแพทย์เพื่อรักษาค่ะ